
	Q a.	ottaa huomioon, että komissio ei ole onnistunut tavoitteessaan tehdä EU:sta maailmanmahti, joka pystyy kilpailemaan Kiinan kanssa, koska siltä puuttuu strateginen visio ja se harjoittaa talouspolitiikkoja, jotka ovat heikentäneet Euroopan teollista perustaa, mukaan lukien vihreän kehityksen ohjelmaan perustuva teollisuustoiminnan häviäminen;

	R a.	ottaa huomioon, että toimet EU:n vähähiilistämiseksi ovat lisänneet merkittävästi riippuvuutta kiinalaisista raaka-aineista, komponenteista ja teknologioista ja heikentäneet siten jäsenvaltioiden teollisuuden riippumattomuutta;

	U a.	ottaa huomioon, että Global Gateway -strategia on kalliiksi tuleva yritys jäljitellä Kiinan uutta silkkitietä koskevaa aloitetta, joka on toiminut merkittävänä välineenä Kiinan taloudellisten ja strategisten etujen edistämisessä, kun taas Global Gateway -strategialla ei ole tähän mennessä onnistuttu saavuttamaan vertailukelpoisia tuloksia tai selkeitä ja mitattavissa olevia hyötyjä EU:n kansalaisille huolimatta siihen sidotuista veronmaksajien rahojen ennennäkemättömän suurista määristä;

	a a)	arvioidaan kiireellisesti uudelleen vihreän kehityksen ohjelman teollisia vaikutuksia, myös sen suhteetonta vaikutusta autoteollisuuden ja raskaan teollisuuden aloihin, ja varmistetaan, että tulevaa ilmastolainsäädäntöä ei hyväksytä eurooppalaisten yritysten kilpailukyvyn kustannuksella;

	b a)	puututaan kiireellisesti jäsenvaltioiden strategisiin heikkouksiin harjoittamalla teollisuuspolitiikkaa, jolla pyritään palauttamaan jäsenvaltioiden valmiudet teräksen, kemikaalien, autoteollisuuden, energiantuotannon ja kehittyneen valmistuksen aloilla, sillä se on välttämätöntä uskottavan Kiina-strategian kannalta;


Or. <Original>{EN}en</Original>
</Amend>
<Amend><Date>{30/09/2026}30.9.2026</Date>	<ANo>A10-0237</ANo>/<NumAm>62</NumAm>
Tarkistus		<NumAm>62</NumAm>
<RepeatBlock-By><By><Members>Alexander Sell, Milan Uhrík</Members>
<AuNomDe>{ESN}ESN-ryhmän puolesta</AuNomDe>
</By></RepeatBlock-By>
<TitreType>Mietintö</TitreType>	A10-0237/2026
<Rapporteur>Hilde Vautmans</Rapporteur>
<Titre>Suositus EU:n ja Kiinan poliittisista suhteista</Titre>
<DocRef>(2025/2117(INI))</DocRef>
<DocAmend>Päätöslauselmaesitys</DocAmend>
<Article>1 kohta – c a alakohta (uusi)</Article>
	

	Päätöslauselmaesitys
	Tarkistus

	
	c a)	vastustetaan voimakkaasti veronmaksajien rahojen ennennäkemättömän suuren määrän kohdentamista Global Gateway -hankkeisiin, koska avoimia ja uskottavia kustannus-hyötysuhteen arviointeja ei ole tehty ja koska EU:n kansalaisille ei ole osoitettu koituvan mitattavissa olevia hyötyjä;

	i)	varmistetaan, että EU:n riskien vähentämisstrategian rinnalla toteutetaan sellaista ilmasto-, energia- ja teollisuuspolitiikkaa, jolla vältetään lisäämästä riippuvuutta kiinalaisista komponenteista ja teknologioista, sekä tehdään kohdennettuja investointeja Euroopan teollisiin valmiuksiin ja innovointiin, erityisesti kriittisiin teknologioihin ja kehittyneisiin materiaaleihin, jotta voidaan vähentää ulkoisia riippuvuuksia, siirtää tuotantoa EU:hun ja edistää kilpailukykyä sisämarkkinoilla; asetetaan riskien vähentämisessä erityisesti etusijalle strateginen riippumattomuus, kestävyys ja kiertotalousratkaisut, joissa kunnioitetaan tinkimättä ihmisoikeuksia, alkuperäiskansojen oikeuksia ja ympäristönormeja;
	i)	varmistetaan, että EU:n riskien vähentämisstrategian rinnalla toteutetaan sellaista ilmasto-, energia- ja teollisuuspolitiikkaa, jolla vältetään lisäämästä riippuvuutta kiinalaisista komponenteista ja teknologioista, sekä tehdään kohdennettuja investointeja Euroopan teollisiin valmiuksiin ja innovointiin, erityisesti kriittisiin teknologioihin ja kehittyneisiin materiaaleihin, jotta voidaan vähentää ulkoisia riippuvuuksia, siirtää tuotantoa EU:hun ja edistää kilpailukykyä sisämarkkinoilla; asetetaan riskien vähentämisessä erityisesti etusijalle strateginen riippumattomuus, kestävyys ja kiertotalousratkaisut, joissa kunnioitetaan tinkimättä ihmisoikeuksia, alkuperäiskansojen oikeuksia ja ympäristönormeja; taataan kuitenkin, että strategisten riippuvuuksien vähentämiseen tähtäävät toimenpiteet eivät aiheuta suhteettomia kustannuksia Euroopan teollisuudelle, pienille ja keskisuurille yrityksille, työntekijöille ja kuluttajille eivätkä ne heikennä jäsenvaltioiden kansainvälistä kilpailukykyä; todetaan painokkaasti, että riskien vähentämisen on oltava kohdennettua, oikeasuhteista ja osoitettavissa oleviin turvallisuusriskeihin perustuvaa sen sijaan, että se toimisi perusteluna laajalle taloudelliselle irtaantumiselle Kiinasta;

	i a)	varmistetaan, että EU:n ilmasto-, energia-, digitaali- ja teollisuuspolitiikoissa asetetaan etusijalle eurooppalaiset yritykset, teknologiat ja toimitusketjut strategisilla aloilla, mukaan lukien kriittiset raaka-aineet, energiainfrastruktuuri, puolustus, puolijohteet, televiestintä, akut ja sähköajoneuvot, ja otetaan julkisissa hankinnoissa käyttöön eurooppalaisuutta suosivat kriteerit, jos se on kansainvälisten sitoumusten mukaista;

	j)	todetaan, että Kiinan sähköajoneuvojen markkinat ovat suuri uhka EU:n sähköajoneuvojen markkinoille, koska Kiina ohjaa tuotantoylijäämänsä vientiin, mikä heikentää EU:n sähköajoneuvojen markkinoiden kilpailukykyä ja vahingoittaa erityisesti niitä maita, joiden BKT on vahvasti riippuvainen autoteollisuudesta; todetaan, että kiinalaiset sähköajoneuvot ja niissä käytetty teknologia ovat turvallisuusuhka ja että EU:n olisi annettava vaikuttavaa lainsäädäntöä, jolla estetään tällaisten teknologioiden käyttö arkaluonteisten tietojen keräämiseen sähköajoneuvoista;
	j)	todetaan, että Kiinan sähköajoneuvomarkkinat ovat suuri uhka EU:n sähköajoneuvojen markkinoille, koska EU on vahingoittanut omaa autoteollisuuttaan vuosia kestäneellä liiallisella sääntelyllä, erityisesti Euroopan vihreän kehityksen ohjelman ja 55-valmiuspaketin puitteissa, mikä heikentää EU:n sähköajoneuvojen markkinoiden kilpailukykyä ja vaikuttaa erityisesti niihin jäsenvaltioihin, joiden taloudet ovat vahvasti riippuvaisia autoteollisuudesta; todetaan, että kiinalaiset sähköajoneuvot ja niissä käytetty teknologia ovat turvallisuusuhka ja että EU:n olisi annettava vaikuttavaa lainsäädäntöä, jolla estetään tällaisten teknologioiden käyttö arkaluonteisten tietojen keräämiseen sähköajoneuvoista;

	k a)	suljetaan Kiinan viranomaisten määräysvallassa olevat, niistä riippuvaiset tai niiden lainkäyttövaltaan kuuluvat yhteisöt strategisen eurooppalaisen infrastruktuurin omistuksen, toiminnan tai kriittisen teknologisen tarjonnan ulkopuolelle, jos tällainen osallistuminen voi aiheuttaa riskejä kansalliselle turvallisuudelle, mukaan lukien satamat, energiaverkot, televiestintä, pilvipalveluinfrastruktuuri, datakeskukset ja kriittinen liikenneinfrastruktuuri;

